Aleksandr Dementjev

Aleksandr Dementjev (g. 1947 m. sausio 14 d. Myliuose, Švenčionių raj.) – Lietuvos fizikas, habilituotas fizinių mokslų daktaras.

 Biografija 

1971 m. baigė Maskvos valstybinį M. B. Lomonosovo universitetą. Čia 1974 m. apgynė fizikos ir matematikos mokslų kandidato (dabar – daktaro) disertaciją tema „Elektronų ir neutronų spinduliavimas jiems judant kryžminiame elektriniame ir magnetiniame laukuose“ (vad. A. Sokolov ir J. Pavlenko)Lazerinių tyrimų centras: Prof. habil. dr. Aleksandr Dementjev. Nuoroda tikrinta 2009-01-28.Lietuvos mokslininkų (registruojamų pagal išduotus mokslo laipsnių diplomus) sąrašas: fiziniai mokslai . Nuoroda tikrinta 2009-01-28.. 1992 m. Baltarusijos mokslų akademijos Fizikos institute apgynė daktaro (dabar – habilituoto daktaro) disertaciją tema „Lazerio impulsų erdvinės tūrinės struktūros pakeitimas nestacionariose priverstinėse sklaidose ir keturbangėse sąveikose“.

Skaito paskaitas Vilniaus ir Vytauto didžiojo universitetuose. Nuo 1995 m. – Vilniaus universiteto profesorius.

Nuo 1989 m. yra Fizikos instituto vyriausiasis mokslinis bendradarbis, Netiesinės optikos ir spektroskopijos laboratorijos vedėjas. Yra instituto tarybos narysFizikos instituto administracija ir taryba . Nuoroda tikrinta 2009-01-28.. 2003–2007 m. buvo Lietuvos fizikų draugijos mokslo komisijos narysLFD valdyba, išrinkta 2003 m. birželio 14 d.. Nuoroda tikrinta 2009-01-28..

Skėtinio „EUREKA“ projekto EULASNET II „Europos lazerių technologijos ir taikymų tinklas – II, 2006-2010“ atstovas LietuvojeFizikos institutas: E!3765 EULASNET II . Nuoroda tikrinta 2009-01-28.. Projektas, EULASNET tęsinys, skirtas skatinti ir remti lazerinių technologijų ir lazerių kūrimą bei taikymą Europos rinkoje.

 Mokslinė veikla 

Svarbiausi darbai iš lazerių fizikos, netiesinės optikos, optinio informacijos apdorojimo.

 Bibliografija 
 Jolanta Butrimaitė, Aleksandr Dementjev, Gintaras Dikčius, Roaldas Gadonas, Jadvyga Jasevičiūtė, Violeta Karenauskaitė, Valdas Sirutkaitis, Valerijus Smilgevičius. Fizika: vadovėlis biomedicinos ir fizinių mokslų studentams. Vilnius: Vilniaus universiteto leidykla, 2003. T.1, 212 p.:iliustr. ISBN 9986-19-595-0
 Jolanta Butrimaitė, Aleksandr Dementjev, Gintaras Dikčius, Roaldas Gadonas, Jadvyga Jasevičiūtė, Violeta Karenauskaitė, Valdas Sirutkaitis, Valerijus Smilgevičius. Fizika: vadovėlis biomedicinos ir fizinių mokslų studentams. Vilnius: Vilniaus universiteto leidykla, 2004. T.2, 351 p.:iliustr. ISBN 9986-19-743-0
 Roaldas Gadonas, Aleksandr Dementjev, Mikas Vengris, Dalia Kaškelytė, Martynas Barkauskas, Arūnas Čiburys. Kinetinės spektroskopijos laboratoriniai darbai. Vilnius: TEV, 2008. – 51 p.:iliustr. ISBN 978-9955-879-07-7

 Įvertinimas 
 1999 m. – Lietuvos mokslo premija už darbų ciklą „Ultratrumpieji šviesos impulsai: generavimas, valdymas, taikymai“ (1988–1998) (kartu su Valdu Sirutkaičiu, Valerijumi Smilgevičiumi, Roaldui Gadonu)Lietuvos mokslų akademija: 1999 m. Lietuvos mokslo premijų laureatai.

 Šaltiniai 

 Nuorodos 
 Apie prof. habil. dr. Aleksandr Dementjev VU FF Kvantinės elektronikos katedros tinklalapyje

Kategorija:Lietuvos fizikai
kategorija:Lietuvos mokslo premijos laureatai